สังคมข่าวหุ้น
ตลาดหุ้นไทยล่าสุดปิดการซื้อขายที่ระดับ 1,551.73 จุด ปรับเพิ่มขึ้น 1.86 จุด พ่วงด้วยมูลค่าการซื้อขายรวม 6.2 หมื่นล้านบาท
9 มี.ค. 2560

สังคมข่าวหุ้น : นิวส์เวฟ
 
ตลาดหุ้นไทยล่าสุดปิดการซื้อขายที่ระดับ  1,551.73 จุด ปรับเพิ่มขึ้น 1.86 จุด พ่วงด้วยมูลค่าการซื้อขายรวม 6.2  หมื่นล้านบาท
* เมื่อวานตลาดหุ้นไทยได้แรงซื้อสุทธิเข้าไปสามประสานเริ่มจากบัญชีบริษัทหลักทรัพย์ 416 ล้านบาท ตามด้วยรายย่อย 259 ล้านบาท และปิดท้ายด้วยสถาบัน 167 ล้านบาท ส่วนขาเทขายสุทธิต่างชาติสาดออก 843 ล้านบาท
* เริ่มกันด้วยหุ้นแรกวันนี้ขอแนะนำ TPCH ซึ่งเป็นตัวเลือกที่เหมาะกับนักลงทุนสายระยะกลาง-ยาว เป็นหลัก หรือ กำลังมองหาหุ้นที่มีความผันผวนน้อย
* ล่าสุด หุ้นถอยหลุดต่ำ 19 บาท กลับมาเคลื่อนไหวอยู่แถวแนวรับ จึงถือเป็นจุดที่น่าเข้าสะสมกันอีกรอบ
* สำหรับ TPCH นอกจากจะมีปัจจัยเรื่องเทรนด์ผลการดำเนินงานที่โตก้าวกระโดดแบบทุบสถิติต่อเนื่องแล้ว
* แต่ในแง่สตอรี่หนุนการเติบโตยังมีให้เห็นอีกเพียบ ซึ่งในปีนี้ที่ภาครัฐจะผลักดันพลังงานทดแทนให้เข้าลงทุนได้อีกหลายร้อยเมกะวัตต์
* โดยเฉพาะช่วงไตรมาส 2 ที่จะเปิดลงทุนไฟฟ้า “SPP Hybrid Firm” ร่วม 300 เมกะวัตต์ ซึ่งเป็นไฟฟ้าที่ต้องทำสัญญา Firm กับภาครัฐ
* จึงส่งผลให้ไฟฟ้าชีวมวลที่เป็นงานถนัดของ TPCH และมีศักยภาพควบคุมต้นระดับต่ำรับผลบวกไปแบบเต็มๆ * อีกทั้งยังได้เปรียบคู่แข่งที่ใช้ไฟฟ้าชนิดอื่นเป็นอย่างมาก โอกาสเข้าสะสมมาแล้วไม่ควรพลาดเด็ดขาด
* หุ้น WICE เป็นอีกรายที่ราคาหุ้นถอยลดลงมาจนสวนทางกับพื้นฐานธุรกิจ
*  ล่าสุด เอ็มดีบริษัทอย่าง “ชูเดช คงสุนทร” ออกปากมั่นใจว่างบปี 60 จะทำรายได้โต 30% และเป็นนิวไฮในรอบ 24 ปี
* โดยเป็นผลมาจากการเติบโตฐานธุรกิจบริษัทและสามารถบันทึกรายได้จาก SEL เข้ามาเต็มปีครั้งแรก
* แถมล่าสุดยังเตรียมลงทุนอีกร่วม 200 ล้านบาท เพื่อสร้างคลังสินค้าเพิ่มเติมอีก 1 หมื่นตารางเมตร เพื่อรองรับความต้องการใช้งานลูกค้าที่กำลังไหลเข้ามาหนาแน่น
* ทางฝั่งโบรกฯ เองล่าสุดได้ตั้งสมติฐานรายได้ WICE ปีนี้จะโตสัก 25%
* และดีดคาดการณ์ออกมาเป็นกำไรปี 60 เติบโตทะลุ 100 ล้านบาทเลยทีเดียว
* พร้อมกับคงคำแนะนำ “ซื้อ” ให้ราคาเป้าหมายไว้เกิน 4 บาท แถมรอบ 3 วันทำการดิ่งลงมาแล้วร่วม 6% แบบนี้ต้องซื้อสวนสถานเดียว
*  รอบนี้ยังคงแนะนำหุ้น SQ เหมือนเช่นเดิม หากช่วงไหนหุ้นเจอแรงขายทำกำไรหนักต้องหาจังหวะเข้าเก็บทันที
* เพราะเป็นอีกหนึ่งหุ้นพื้นฐานชั้นดีที่มีแบ็กล็อกในมือหนาแน่นเกือบ 4 หมื่นล้านบาท * และเท่ากับเป็นแบ็กล็อกมากสุดเป็นประวัติการณ์บริษัท
* ทำให้บริษัทสามารถบันทึกรายได้รายทางกินแบบยาวนานหลายปี แถมยังมีลุ้นคว้างานประมูลใหม่เพิ่มเติมอีกในอนาคต
* ล่าสุด โบรกฯ อัพราคาเป้าหมายขึ้นเป็น 6.40 บาท เท่ากับมีอัพไซด์ให้เล่นกันได้อีกพอตัว จะเทรดดิ้งหรือซื้อลงทุน จัดได้เลยทั้งคู่
* ปิดท้ายด้วยกรณีหุ้น MCOT หลังจากในช่วงรอบ 3 ปีล่าสุด ผลการดำเนินงานถดถอยและชะลอตัวลงไปมากจนน่าใจหาย
* ล่าสุด ได้เกิดการเปลี่ยนแปลงรอบใหญ่อีกครั้ง คือ การแต่งตั้ง “เขมทัตต์ พลเดช” เข้ารับหน้าที่สำคัญ เป็นกรรมการผู้อำนวยการใหญ่คนล่าสุด
* สำหรับ เขมทัตต์ นับเป็นหนึ่งในผู้บริหารฝีมือดีที่เคยทำงานกับ MCOT เมื่อช่วงปี 48-55 ที่ผ่านมา
* จากนั้นย้ายออกมาทำงานในบริษัทอื่น และบริษัทสุดท้ายก่อนจะย้ายกลับมาสถานีเก่าที่ อสมท เป็นการร่วมงานกับสถานีโทรทัศน์พีพีทีวี
* ถึงแม้จะเป็นการกลับมาสถานีเก่ารอบสอง แต่ปัจจุบันก็ถือเป็นบ้าน MCOT ที่แตกต่างจากอดีตพอสมควร
* ไม่ว่าจะเป็นอุตสาหกรรมสื่อที่เปลี่ยนแปลงไปรวดเร็ว หรือ การแข่งขันที่ดุเดือดในสมรภูมิทีวีดิจิตอลและคอนเทนต์ดิจิตอลรูปแบบต่างๆ
* จึงถือเป็นภาระหน้าที่ของเอ็มดีคนใหม่ที่ต้องแบกรับบททดสอบเต็มกำลัง
* โดยภารกิจสำคัญสุดในขณะนี้ คือ การนำพา MCOT ในงวดปี 60 กลับมาพลิกกำไรอีกครั้ง * หลังจากพลาดท่าหลงทางขาดทุนหนักกว่า 700 ล้านบาทในช่วงปี 59
* จึงนับเป็นความท้าทายครั้งสำคัญที่กำลังโถมเข้าทดสอบฝีมือ เขมทัตต์ พลเดช ภายใต้บทบาทใหม่ในบ้านหลังเก่าที่ชื่อว่า อสมท *